PMIndiaData/PMIndiaSum huggingface dataset:
வரலாற்று சிறப்புமிக்க கோசி ரயில் பெரும் பாலத்தை பிரதமர் நாட்டுக்கு அர்ப்பணிக்கிறார்

2020 செப்டம்பர் 18 அன்று பகல் 12 மணியளவில் காணொலி காட்சி மூலம் வரலாற்று சிறப்புமிக்க கோசி ரயில் பெரும் பாலத்தை பிரதமர் திரு நரேந்திர மோடி நாட்டுக்கு அர்ப்பணிக்கிறார். இதைத் தவிர, பயணிகள் வசதிக்கான மற்றும் பிகாரின் நலனுக்கான 12 ரயில் திட்டங்களை அவர் தொடங்கி வைக்கிறார். கியுல் ஆற்றில் ஒரு புதிய ரயில்வே பாலம், 2 புதிய ரயில் தடங்கள், 5 மின்மயமாக்கல் திட்டங்கள், ஒரு மின்சார எஞ்சின் பணிமனை மற்றும் பர்-பக்தியார்பூர் இடையே மூன்றாவது தடம் ஆகியவை இதில் அடங்கும். கோசி ரயில் பெரும் பாலம் நாட்டுக்கு அர்ப்பணிக்கப்படுவது பிகாரின் வரலாற்றிலும், வட கிழக்கை இணைக்கும் ஒட்டு மொத்த பிராந்தியத்திலும் வரலாற்று சிறப்புமிக்க நிகழ்வாகும். நிர்மலி மற்றும் பாப்தியாஹி இடையே 1887-இல் ஒரு மீட்டர்கேஜ் இணைப்பு கட்டமைக்கப்பட்டது. 1934-இல் ஏற்பட்ட கடும் வெள்ளம் மற்றும் இந்திய-நேபாள நில நடுக்கத்தின் போது இந்த ரயில் தடம் நீரில் அடித்து செல்லப்பட்டது. அதன்பின், கோசி ஆற்றின் வெள்ளப்பெருக்கை கருத்தில் கொண்டு, இந்தத் தடத்தை மீட்டமைக்க நீண்ட காலத்துக்கு எந்த நடவடிக்கையும் எடுக்கப்படவில்லை. 2003-04-இன் போது கோசி பெரும் பால திட்டத்துக்கு இந்திய அரசால் ஒப்புதல் அளிக்கப்பட்டது. 1.9 கி.மீ நீளமுள்ள இந்த பாலத்தின் கட்டுமான செலவு ரூ 516 கோடி ஆகும். இந்திய-நேபாள எல்லையில் இந்த பாலம் முக்கியத்துவம் வாய்ந்ததாகும். கொவிட் பெருந்தொற்றின் போது இடம் பெயர்ந்த தொழிலாளர்களின் பங்களிப்போடு இந்தப் பாலத்துக்கன பணிகள் நிறைவுற்றன. இந்த பாலம் திறக்கப்படுவது இப்பகுதியில் உள்ள மக்களின் 86 ஆண்டு கால கனவை நிறைவேற்றி, காத்திருப்புக்கு முடிவு கட்டும். இந்த பெரும் பாலத்தை நாட்டுக்கு அர்ப்பணிப்பதோடு, சுபால் நிலையத்தில் இருந்து சஹர்சா-ஆசான்பூர் குபா சோதனை ரயிலையும் பிரதமர் துவக்கி வைக்கிறார். தொடர் ரயில் சேவைகள் தொடங்கிய பின்னர், சுபால், அராரிய மற்றும் சஹர்சா மாவட்டங்களுக்கும் பெரிதும் பயனளிக்கும். இந்தப் பகுதி மக்கள் கொல்கத்தா, தில்லி மற்றும் மும்பை போன்ற நீண்ட தூரத்தில் உள்ள நகரங்களை சென்றடைவதையும் இது எளிதாக்கும். ஹாஜிப்பூர்-கோஸ்வார்-வைஷாலி மற்றும் இஸ்லாம்பூர்-நடேஷாரில் இரண்டு புதிய தடங்களையும் பிரதமர் தொடங்கி வைக்கிறார். கர்நவுதி-பக்தியார்பூர் இணைப்பு பைபாஸையும், பர்-பக்தியார்பூர் இடையே மூன்றாவது தடத்தையும் பிரதமர் துவக்கி வைக்கிறார். முசாபர்பூர்-சீதமர்ஹி, கதிஹார்-புதிய ஜல்பைகுரி, சமஸ்திபூர்-தர்பங்கா-ஜெய்நகர், சமஸ்திபூர்-காகரியா, பாகல்பூர்-சிவநாராயண்பூர் ஆகிய தடங்களின் மின்மயமாக்கலையும் பிரதமர் திறந்து வைக்கிறார்.
இந்திய ராணுவத்தின் முன்னாள் தலைமைத் தளபதி ஜெனரல் எஸ் எப் ரோட்ரிக்ஸ் மறைவுக்கு பிரதமர் இரங்கல்

இந்திய ராணுவத்தின் முன்னாள் தலைமைத் தளபதி ஜெனரல் எஸ் எப் ரோட்ரிக்ஸ் மறைவு குறித்து பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார். பிரதமர் வெளியிட்டுள்ள டுவிட்டர் பதிவில்; “ஜெனரல் எஸ் எப் ரோட்ரிக்ஸ் காலமானதை அறிந்து வேதனை அடைந்தேன். அவரது தனிச்சிறப்புமிக்க சேவை மற்றும் இந்தியாவை வலுவான நாடாக மாற்றுவதற்கான பங்களிப்பிற்காக நாடு அவருக்கு எப்போதும் கடமை பட்டுள்ளது. அவரது போர்திறன் தொடர்பான ஆழ்ந்த அறிவாற்றல் என்றும் மதிக்கத்தக்கது. அவரது குடும்பத்தினர் மற்றும் நண்பர்களுக்கு எனது இரங்கலை தெரிவித்து கொள்கிறேன். அவரது ஆன்மா சாந்தியடையட்டும்.”
பீகாரில் மத்திய ரிசர்வ் காவல் படை வீரர்கள் உயிர்இழப்பு – பிரதமர் துயரம்

பீகாரில் மத்திய ரிசர்வ் காவல் படை வீரர்கள் உயிர் இழப்பிற்கு பிரதமர் திரு நரேந்திர மோடி இரங்கல் தெரிவித்தார். இந்த துயரமான நேரத்தில், காயமடைந்தோர் விரைவில் குணமடையவும் வேண்டும் என்று பிரதமர் பிரார்த்திப்பதாக கூறியுள்ளார். உயிர் இழந்த காவல் படையினர் குடும்பத்திற்கு தனது இரங்கலை தெரிவித்தார்.
பேட்மின்ட்டன் வீராங்கனை பி. வி. சிந்து முதல் முறையாக சூப்பர் சீரிஸ் போட்டியில் சாம்பியன் பட்டம் வென்றதற்காக பிரதமர் பாராட்டு

பேட்மின்ட்டன் வீராங்கனை பி. வி. சிந்து சீனாவில் நடைபெற்ற சூப்பர் சீரிஸ் போட்டியில் முதல் முறையாக சாம்பியன் பட்டம் வென்றதற்காக பிரதமர் திரு. நரேந்திர மோடி அவருக்கு பாராட்டு தெரிவித்தார். “முதல் முறையாக சூப்பர் சீரிஸ் சாம்பியன் பட்டம் வென்ற பி. வி. சிந்துவிற்கு வாழ்த்துகள். சீனாவில் நடந்த ஓபன் போட்டியில் நன்றாக விளையாடினீர்கள்.” என்று பிரதமர் தனது வாழ்த்து செய்தியில் கூறியுள்ளார்.
பிரதமர் திரு. நரேந்திர மோடியும், வங்காளதேசம் பிரதமர் திருமதி. ஷேக் ஹசீனாவும் இரண்டு திட்டங்களுக்கான பூமி பூஜையை குறிக்கும்  மின்னணு நினைவுப் பலகையை கூட்டாக திறந்து வைத்தனர்.

பிரதமர் திரு. நரேந்திர மோடியும், வங்காளதேச பிரதமர் திருமதி. ஷேக் ஹசீனாவும் இரண்டு திட்டங்களுக்கான பூமி பூஜையை குறிக்கும் மின்னணு நினைவுப் பலகையை கூட்டாக காணொலிக் காட்சி மூலம் திறந்து வைத்தனர். வெளியுறவு அமைச்சர் திருமதி. சுஷ்மா ஸ்வராஜ், பெட்ரோலியம் இயற்கை வாயுத் துறை அமைச்சர் திரு. தர்மேந்திர பிரதான் ஆகியோர் நிகழ்ச்சியில் பங்கேற்றனர். இந்தியா-வங்காளதேச நட்புறவுக் குழாய்ப் பாதை, டாக்கா – டோங்கி – ஜாய்தேப்பூர் ரயில்வேத் திட்டம் ஆகியன இந்த இரண்டு திட்டங்கள் ஆகும். நிகழ்ச்சியில் பேசிய பிரதமர் திரு. நரேந்திர மோடி, இருநாடுகளுக்கும் இடையிலான ஒத்துழைப்பு உலகத்திற்கு உதாரணமாக திகழ்கிறது என்று கூறினார். இருநாடுகளும் புவியியல் ரீதியாகவும் குடும்பம் மற்றும் உணர்வு ரீதியாகவும் நெருங்கிய அண்டை நாடுகள் என்றார் அவர். உத்தேசிக்கப்பட்டுள்ள குழாய்ப் பாதை வங்காளதேசத்தின் பொருளாதாரத்திற்கு வலு சேர்ப்பதுடன் இருநாடுகளுக்கு இடையிலான உறவுகளையும் மேம்படுத்தும் என்று பிரதமர் கூறினார். உத்தேச ரயில்வே திட்டம், தேசிய மற்றும் வங்காளதேசம் நகர்ப்புற போக்குவரத்துக்கு பெரிதும் பங்களிக்கும் என்றும் அவர் கூறினார். பிரதமரின் முழு இந்தி உரைக்கு www.pib.nic.in வலைதளத்தைப் பார்க்கவும்.
இந்தியா-இத்தாலி தொழில்நுட்ப உச்சிமாநாட்டில் பிரதமர் உரை

புதுதில்லியில் இன்று (30.10.2018) நடைபெற்ற இந்தியா-இத்தாலி தொழில்நுட்ப உச்சிமாநாட்டில் பிரதமர் திரு. நரேந்திர மோடி உரையாற்றினார். இத்தாலி பிரதமர் திரு. கியூஸெப் கோண்டேவும் இந்த மாநாட்டில் கலந்து கொண்டார். மாநாட்டில் பேசிய பிரதமர் திரு. நரேந்திர மோடி, இந்தியா – இத்தாலி தொழில் ஆராய்ச்சி மற்றும் மேம்பாட்டு ஒத்துழைப்பு திட்டத்தின் அடுத்த கட்டம் தொடங்கப்படுவதாக அறிவித்தார். இத்திட்டம் இந்திய தொழில் மற்றும் ஆராய்ச்சி அமைப்புகள் புதிய பொருட்களை உருவாக்குவதற்கு வழிவகை செய்யும் என்றார். தொழில்நுட்பத்தின் முக்கியத்துவம் பற்றி குறிப்பிட்ட பிரதமர், இந்தியாவில் சமூகநீதி, அதிகாரமளித்தல், உள்ளார்ந்த மற்றும் வெளிப்படைத் தன்மையை ஏற்படுத்துவதற்கு ஓர் ஊடகமாக தொழில்நுட்பம் பயன்படுத்தப்பட்டு வருகிறது என்றார். அரசின் சேவைகள் கடைக்கோடி வரை சென்றடைவதை உறுதி செய்வதற்கும் தொழில்நுட்பத்தை அரசு பயன்படுத்தி வருவதாக அவர் கூறினார். நாட்டு மக்களிடையே அறிவியல் ஆர்வத்தோடு தொழில்நுட்ப ஆர்வத்தையும் மேம்படுத்த வேண்டும் என்று அரசு வலியுறுத்தி வருவதாகவும் பிரதமர் தெரிவித்தார். அந்த வகையில், அடல் புதிய கண்டுபிடிப்புகளுக்கான திட்டம், யூமாங் செயலி மற்றும் நாடுமுழுவதும் 3 லட்சம் பொது சேவை மையங்கள் செயல்பட்டு வருவதாகவும் அவர் குறிப்பிட்டார். இதுபோன்ற தொழில்நுட்பத் தீர்வுகள், அரசின் சேவைகள் மக்கள் இருக்கும் இடத்திற்கே சென்று சேர்வதை உறுதி செய்ய முடிவதாகவும் பிரதமர் தெரிவித்தார். இந்திய விண்வெளித் திட்டங்கள் பற்றி குறிப்பிட்ட பிரதமர், புதுமையான முயற்சிகளை தரமான வகையில் மேற்கொள்வதற்கு இவை ஒரு உதாரணமாக அமைந்துள்ளன என்றும் கூறினார். மேலும், இத்தாலி உட்பட பல்வேறு நாடுகளின் செயற்கைக் கோள்களை இந்தியா விண்வெளிக்கு அனுப்பி வருவதாகவும், புதுமையான தீர்வுகளை குறைந்த செலவில் உருவாக்கும் திறன் இந்தியாவிடம் இருப்பதை இது பிரதிபலிப்பதாகவும் தெரிவித்தார். வாழ்வியல் உபகரண வடிவமைப்புத்துறையில் இந்தியா – இத்தாலி இடையேயான ஒத்துழைப்பு அதிகரித்திருப்பது குறித்தும் பிரதமர் திரு. நரேந்திர மோடி மகிழ்ச்சி தெரிவித்தார். குறிப்பாக, தோல் தொழில் மற்றும் போக்குவரத்து & வாகன வடிவமைப்பு துறைகளில் சிறப்பு கவனம் செலுத்தப்படுவதாகவும் அவர் குறிப்பிட்டார்.
‘தொழில்நுட்பத்தால் அதிகாரம் பெற்றுள்ள இந்தியாவின் 8 ஆண்டுகள்’ பற்றிய விவரங்களை பிரதமர் பகிர்ந்துள்ளார்

கடந்த 8 ஆண்டுகளில் பொருளாதாரத்தை சிறப்புடையதாக்க ஒவ்வொரு துறையிலும் தொழில்நுட்பமும், புதிய கண்டுபிடிப்பும் எவ்வாறு மாற்றங்களை உருவாக்கியுள்ளது என்பது பற்றிய முன்முயற்சிகளைப் பிரதமர் திரு நரேந்திர மோடி பகிர்ந்துள்ளார். narendramodi.in என்ற தமது இணையதளத்திலும், MyGov ட்விட்டர் பக்கத்திலும் கட்டுரைகளை பிரதமர் பகிர்ந்துள்ளார். பிரதமர் ட்விட்டரில் கூறியிருப்பதாவது: “தொழில்நுட்பம் என்பதன் பொருள் மாபெரும் வெளிப்படைத்தன்மை. தொழில்நுட்பம் என்பதன் பொருள் ‘வாழ்க்கையை எளிதாக்குவதை’ விரிவுபடுத்துவது. கடந்த 8 ஆண்டுகளில் தொழில்நுட்பத்தில் மேற்கொண்ட எண்ணற்ற முயற்சிகள் உங்களை மகிழ்விக்கும் #8YearsOfTechPoweredIndia” “அரசு நிர்வாகத்திற்கும், ஏழைகளுக்கு சேவைசெய்யவும், தொழில்நுட்பம் மற்றும் புதிய கண்டுபிடிப்புகள் பயன்பாட்டு பாதையில் இந்தியா முன்னணியில் இருக்கிறது. கடந்த 8 ஆண்டுகளில் பொருளாதாரத்தில் அனைத்து துறைகளையும் சிறப்பானதாக நாங்கள் மாற்றியிருக்கிறோம். முக்கிய சீர்திருத்தங்கள் மற்றும் தலையீடுகளில் சிலவற்றை பற்றி இங்கே படியுங்கள் #8YearsOfTechPoweredIndia”
என் எஸ் ஜி அமைப்பு தினத்தை முன்னிட்டு  வீரர்களுக்கு பிரதமர் வாழ்த்து

என் எஸ் ஜி எனப்படும் தேசிய பாதுகாப்பு வீரர் படையின் அமைப்பு தினத்தை முன்னிட்டு பிரதமர் திரு.நரேந்திர மோடி என் எஸ் ஜி கருப்பு பூனை படையின் வீரர்களுக்கும் அவர்களது குடும்பத்தினருக்கும் வாழ்த்துகளைத் தெரிவித்துள்ளார். பிரதமர் பகிர்ந்துள்ள டுவிட்டர் பதிவில், “என் எஸ் ஜி தினத்தை முன்னிட்டு, என் எஸ் ஜி கருப்பு பூனை படையின் வீரர்களுக்கும் அவர்களது குடும்பத்தினருக்கும் வாழ்த்துகளைத் தெரிவித்துக் கொள்கிறேன். இந்திய பாதுகாப்பு அமைப்பில் என் எஸ் ஜி முக்கிய பங்கை ஆற்றுகிறது. அதீத துணிச்சல் மற்றும் செயல்திறனுடன் அது விளங்குகிறது. நாட்டை பாதுகாப்பதில் என் எஸ் ஜி எடுக்கும் முயற்சிகளை கண்டு இந்தியா பெருமை அடைகிறது," என்று கூறியுள்ளார்.
அஸ்ஸாமி மொழி எழுத்தாளர் திரு.அதுலநாத கோஸ்வாமி மறைவுக்கு பிரதமர் இரங்கல்

அஸ்ஸாமி மொழி எழுத்தாளர் திரு.அதுலநாத கோஸ்வாமி மறைவுக்கு பிரதமர் திரு.நரேந்திர மோடி இரங்கல் தெரிவித்துள்ளார். இது குறித்து ட்விட்டரில் பிரதமர் வெளியிட்டுள்ள பதிவில், “திரு.அதுலநாத கோஸ்வாமி மறைவு செய்தி அறிந்து கவலையடைந்ததாக கூறியுள்ளார். அவர் தமது சிறப்பான பணிகளுக்காகவும், பன்முகத்தன்மைக்காகவும் பாராட்டப்பட்டார் என்று தெரிவித்துள்ளார். அஸ்ஸாமி இலக்கியத்தை ஆங்கிலத்தில் பிரபலமடைய செய்ததில் அவர் பெரும் பங்காற்றினார் என்று கூறியுள்ளார். அவரது குடும்பத்தாருக்கும், நலன் விரும்பிகளுக்கும் இரங்கலை தெரிவித்துக் கொள்வதாக பிரதமர் குறிப்பிட்டுள்ளார் ஓம் சாந்தி”
மனதின் குரல் நிகழ்ச்சிக்கு ஆலோசனைகளை வரவேற்கிறார் பிரதமர்

செப்டம்பர் 25, 2022 அன்று காலை 11 மணிக்கு ஒலிபரப்பாகவுள்ள மனதின் குரல் நிகழ்ச்சிக்கான யோசனைகள் மற்றும் உள்ளீடுகளைப் பகிர்ந்து கொள்ளுமாறு பிரதமர் திரு நரேந்திர மோடி மக்களுக்கு அழைப்பு விடுத்துள்ளார். யோசனைகளை மைகவ், நமோ செயலியில் பகிரலாம் அல்லது செய்தியை பதிவு செய்ய 1800-11-7800 என்ற எண்ணை டயல் செய்யலாம். 1922 என்ற எண்ணுக்கு மிஸ்டு கால் கொடுக்கலாம். குறுந்தகவல் மூலம் பெறப்பட்ட இணைப்பைப் பின்தொடர்ந்து பிரதமருக்கு நேரடியாகவும் தெரிவிக்கலாம். மைகவ் அழைப்பைப் பகிர்ந்து கொண்டு, பிரதமர் ட்விட்டரில் கூறியிருப்பதாவது; "#MannKiBaat இந்தியா முழுவதும் பல்வேறு உள்ளீடுகள் மற்றும் ஊக்கமளிக்கும் கூட்டு முயற்சிகளால் செழுமைப்படுத்தப்பட்டுள்ளது. இது நமது சமூகத்தில் நேர்மறையான மாற்றங்களைக் கொண்டு வந்துள்ளது. எப்போதும் போல, 25 ஆம் தேதி நடைபெறும் இந்த மாத அத்தியாயத்திற்கான உங்கள் உள்ளீடுகளைப் பெற ஆவலுடன் காத்திருக்கிறேன்."
கட்ச் நகரில் நடைபெற்ற காவல்துறை இயக்குநர்கள் மாநாட்டில், பல்வேறு கருப்பொருள் அடிப்படையிலான நிகழ்ச்சிகளில் பிரதமர் கலந்து கொண்டார்.

கட்ச் நகரில் நடைபெற்ற காவல்துறை இயக்குநர்களுக்கான மாநாட்டில் கலந்து கொண்ட பிரதமர் திரு நரேந்திர மோடி அவர்கள், பல்வேறு கருப்பொருள் அடிப்படையிலான நிகழ்ச்சிகளில் கலந்து கொண்டார். காலையில், மாநாட்டு பிரதிநிதிகளோடு யோகாசன நிகழ்ச்சியில் பிரதமர் கலந்து கொண்டார். காலை கட்ச் ரான் பகுதியில் சூரிய உதயத்தை பார்வையிட்டார். கருப்பொருள் அடிப்படையிலான காவல்துறை தொடர்பான பல்வேறு காட்சிகளை பிரதமர் பார்வையிட்டார். மேலும, தீவிரவாதம், இணைய பாதுகாப்பு, டிஜிட்டல் தொழில்நுட்பம், பெண்கள் பாதுகாப்பு, பேரிடர் மேலாண்மை போன்ற பல்வேறு பொருள் குறித்த விவாதங்களை பிரதமர் பார்வையிட்டார். காட்சிகள், அரங்குகள் மற்றும் உணவு இடைவேளையின்போது விவாதங்கள் ஆகியவை 13 மணி நேரம் நடைபெற்றன. உள்துறை அமைச்சர் திரு ராஜ்நாத் சிங், உள்துறை இணை அமைச்சர்கள் திரு கிரேண் ரிஜிஜ்ஜு மற்றும் திரு ஹரிபாய் பார்த்திபாய் சவுத்ரி ஆகியோர் உடனிருந்தனர்.
சுக்மா தாக்குதலில் உயிரிழந்த மத்திய ரிசர்வ் காவல் படையைச் சேர்ந்த வீர்ர்களுக்கு பிரதமர் அஞ்சலி

சத்திஷ்கர் மாநிலம் சுக்மாவில் நிகழ்ந்த தாக்குதலில் உயிர்த்தியாகம் செய்த துணிச்சலான மத்திய ரிசர்வ் காவல் படையைச் சேர்ந்த வீர்ர்களுக்கு பிரதமர் திரு நரேந்திர மோடி அஞ்சலி செலுத்தினார். சத்திஷ்கர் மாநிலம் சுக்மா தாக்குதலில் உயிரிழந்த துணிச்சலான மத்திய ரிசர்வ் காவல் படையைச் சேர்ந்த வீர்ர்களுக்கு இந்தியா வீரவணக்கம் செலுத்துகிறது. உயிர்த்தியாகம் செய்த துணிச்சலான இந்த வீரர்களின் குடும்பத்தினர் மற்றும் நண்பர்கள் ஆகியோரையே நான் எண்ணிய வண்ணம் உள்ளேன். இந்தத் துயரமான நேரத்தில் நாடு அவர்களுடன் தோளோடு தோள் நிற்கும் என்று அவர் கூறியுள்ளார்.
மாஸ்கோவில் உள்ள ரஷ்ய தேசிய நெருக்கடி நிலை மேலாண்மை மையத்தை பிரதமர் பார்வையிட்டார்

மாஸ்கோவில் உள்ள EMERCOM – ரஷ்ய தேசிய நெருக்கடி நிலை மேலாண்மை மையத்தை (NCMC) பிரதமர் திரு நரேந்திர மோடி இன்று பார்வையிட்டார். இந்த மையம் செயல்படும் விதம் மற்றும் நிகழ்கால கண்காணிப்பு குறித்து பிரதமரிடம் விளக்கப்பட்டது. பல்வேறு பேரிடர் – நிவாரண முகமைகளுக்கு இடையே உள்ள ஒத்துழைப்பு குறித்தும் பிரதமரிடம் விரிவாக விளக்கப்பட்டது. விண்வெளி கண்காணிப்பு மற்றும் முப்பரிமாண மாதிரிகள் வடிவமைப்பு திறன் குறித்தும் விளக்கப்பட்டது. இம்மையத்தில், ரஷ்ய எல்லை மற்றும் அதனை தாண்டியும் உள்ள இடங்களில் மனித உயிருக்கும் பொருட்களுக்கும் சேதம் ஏற்படுத்தும் நிகழ்வு, இயற்கை பேரிடர் ஆகியவற்றை கண்காணிக்கும் திறன், அதன் சர்வதேச ஒத்துழைப்பு போன்ற அம்சங்களும் விவரிக்கபட்டது. இந்த மையத்தின் பேரிடர் தவிர்ப்பு மற்றும் பேரிடர் சமயத்தில் மேற்கொள்ளப்படும் நடவடிக்கை, உலக அளவில் பரந்து விரிந்துள்ள நிலை ஆகியவற்றை அறிந்து கொள்வதில் பிரதமர் ஆர்வம் காட்டினார். இம்மையம் மேற்கொண்டுவரும் செயல்கள் ” மனிதநேயத்திற்கு ஆற்றும் சிறந்த சேவை” என்று பிரதமர் குறிப்பிட்டார். இந்த விஜயத்தில் தேசிய பாதுகாப்பு செயலர் திரு அஜீத் தோவால், வெளியுறவுத் துறை செயலர் திரு எஸ். ஜெய்சங்கர், பாதுகாப்பு துறை செயலர் திரு ஜி. மோகன் குமார் மற்றும் பிரதமருடன் சென்ற பிரமுகர்கள் ஆகியோர் இடம்பெற்று இருந்தனர். பன்முக அளவில் ஒத்துழைப்பை கொண்ட ரஷ்ய தேசிய நெருக்கடி நிலை மேலாண்மை மையம், அவசர நிலை குறித்து மக்களுக்கு தகவல் தெரிவிக்கவும் மற்ற முகமைகளுடன் ஒத்துழைக்கும் நோக்கத்திலும் வடிவமைக்கப்பட்டு உள்ளது. நிகழ்கால கண்காணிப்பு, தரவு சேகரித்தல், ஆய்வு, மாதிரி வடிவமைப்பு ஆகிவை இம்மையத்தின் திறனாகும். உலகளாவிய திசை அறிதல் செயற்கைக்கோள் முறையையும் உலகளாவிய கண்காணிப்பு தொழில்நுட்பதையும் இந்த மையம் பயன்படுத்துகிறது.
புதிய இந்தியாவின் சக்தியால் ஆட்சி அமைப்பு முறையை நிரப்புங்கள்; இளைய ஐ.ஏ.எஸ் அதிகாரிகளிடம் பிரதமர்

மாற்றத்திற்கு எதிரான மனநிலையை புறக்கணித்து புதிய இந்தியா என்ற சக்தியால் இந்தியாவின் ஆட்சி அமைப்பு முறையை நிரப்புங்கள் என்று இளைய ஐ.ஏ.எஸ் அதிகாரிகளை, பிரதமர் திரு. நரேந்திர மோடி கேட்டுக்கொண்டார். புது தில்லியில் நடைபெற்ற உதவி செயலர்களின் (2015 தொகுப்பின் இந்திய ஆட்சிப் பணி அலுவர்கள்) துவக்க விழாவில் பிரதமர் திரு. நரேந்திர மோடி, இந்தியா தான் அடைந்திருக்க வேண்டிய வளர்ச்சியை இன்னும் அடையவில்லை என்றார். இந்தியாவிற்கு பிறகு சுதந்திரம் அடைந்த நாடுகள், இந்தியாவைவிட மிகப்பெரிய அளவில் வளத்தட்டுப்பாட்டை சந்தித்த நாடுகள் வளர்ச்சியின் புதிய உயரங்களை அடைந்துள்ளன. மாற்றத்தை கொண்டுவர துணிச்சல் தேவை. பிளவுபட்டுள்ள நிர்வாக ஏற்பாடு அலுவலர்களின் மொத்த பொறுப்புகளை உகந்த அளவிற்கு செயல்பட விடுவதில்லை. அமைப்பை மாற்றி அமைக்க ஆற்றல் மிகுந்த கரங்கள் தேவை என்று பிரதமர் கூறினார். மூன்றாவது ஆண்டாக நடைபெறும், உதவி செயலர்களுக்கான மூன்று மாத நிகழ்ச்சி பெரிய தாக்கத்தை உருவாக்கும் என்று நம்பிக்கை தெரிவித்தார். அலுவலர்கள் அடுத்த மூன்று மாதம், மத்திய அரசின் மூத்த அலுவலர்களுடன் உரையாற்ற வேண்டும். இதனால், அமைப்பிற்கு தேவையான சக்தியும் புதிய எண்ணங்களும் கிடைக்கும். செயலர் அளவில் உள்ள அலுவலர்களின் அனுபவமும் இவர்களுக்கு கிடைக்கும் என்று பிரதமர் கூறினார். மத்திய பணியாளர் தேர்வாணையத்தின் முடிவுகள் வரும் வரை தங்களின் வாழ்க்கை எப்படி இருந்தது, சந்தித்த சவால்கள் என்பதை இளைய அதிகாரிகள் நினைத்துப் பார்க்க வேண்டும் என்று பிரதமர் கேட்டுக் கொண்டார். அவர்கள், இந்த வாய்ப்பை பயன்படுத்தி ஆட்சி அமைப்பிலும் பொது மக்களின் வாழ்கையிலும் நல்ல மாற்றங்களை கொண்டு வர வேண்டும் என்று பிரதமர் வலியுறுத்தினார். மத்திய வடகிழக்கு மண்டல மேம்பாடு (தனிப்பொறுப்பு), பிரதமர் அலுவலகம், பணியாளர், பொதுமக்கள் குறைதீர்ப்பு மற்றும் ஓய்வூதியம், அணுசக்தி துறை, விண்வெளித் துறை இணை அமைச்சர் டாக்டர் ஜிதேந்திர சிங் மற்றும் மூத்த அதிகாரிகளும் இந்நிகழ்ச்சியில் பங்கேற்றனர்.
இலங்கை வெளியுறவு அமைச்சர் திரு. திலக் மரப்பன பிரதமரை சந்தித்தார்

இலங்கை வெளியுறவுத்துறை அமைச்சர் திரு. திலக் மரப்பன, புது தில்லியில் இன்று பகல் பிரதமர் திரு. நரேந்திர மோடியை மரியாதை நிமித்தமாக சந்தித்தார். இலங்கை வெளியுறவுத்துறை அமைச்சர் திரு. திலக் மரப்பன, மூன்று நாள் பயணமாக இந்தியா வந்துள்ளார். “இலங்கையின் வெளியுறவுத்துறை அமைச்சராக புதிதாக பொறுப்பேற்றமைக்காக திரு. திலக் மரப்பனவை பிரதமர் வாழ்த்தினார். சர்வதேச விசாக நாளை முன்னிட்டு இந்த ஆண்டு மே மாதம் இலங்கைக்கு தாம் மேற்கொண்ட பயணம் குறித்து பிரதமர் அப்போது குறிப்பிட்டார். இலங்கையுடனான தனது உறவுகளுக்கு இந்தியா அதிக முக்கியத்துவம் கொடுக்கும் என்று பிரதமர் உறுதியளித்தார். இரு நாடுகளும் விரிவான மற்றும் ஆழமான உறவுகளை அனுபவித்து வருகின்றன என்றும் அவர் குறிப்பிட்டார். இரு நாடுகளின் ஒத்துழைப்பை பலப்படுத்தி விரிவுபடுத்த இலங்கை அதிபர் மற்றும் பிரதமருடன் நெருங்கி உறவாடி தொடர்ந்து பணியாற்ற தாம் எதிர்நோக்குவதாக பிரதமர் தெரிவித்தார்.
பணியின்போது உயிர்நீத்த காவல்துறையினருக்கு காவலர் நினைவு தினத்தில் பிரதமர் அஞ்சலி

பணியின்போது உயிர்நீத்த காவல்துறையினர் அனைவருக்கும் பிரதமர் திரு நரேந்திர மோடி அஞ்சலி செலுத்தியுள்ளார். பிரதமர் வெளியிட்டுள்ள சுட்டுரைச்செய்தியில்; “காவலர் நினைவு தினத்தில், சட்டம் ஒழுங்கை பராமரிப்பதிலும் அவசர காலங்களில் தேவைப்படுவோருக்கு உதவுவதிலும் நமது காவல் படைகளின் தலைசிறந்த பணிகளை ஒப்புக்கொள்ள விரும்புகிறேன். பணியின்போது உயிர்நீத்த காவல் துறையினர் அனைவருக்கும் எனது அஞ்சலியை செலுத்துகிறேன்” என்று குறிப்பிட்டுள்ளார்.
தொலைத்தொடர்பு சேவையாளர்கள் தொலைத் தொடர்பு கோபுரங்கள் அமைத்தல் மற்றும் அதைச் சார்ந்த கட்டமைப்புகளை உருவாக்குவதற்கு பாதுகாப்புத் துறை நிலத்தை அளிப்பதற்கான கொள்கையை திருத்தம் செய்ய மத்திய அமைச்சரவை ஒப்புதல்

பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் செல்போன் கோபுரங்கள் நிறுவுவதற்கு தொலைத் தொடர்புத் துறை (DoT) அனுமதி அளிப்பதற்கான கொள்கை மற்றும் வழிகாட்டுதல்களை அமல் செய்வதன் அனுபவத்தின் அடிப்படையில், தொலைத்தொடர்பு சேவையாளர்கள் தொலைத் தொடர்பு கோபுரங்கள் அமைத்தல் மற்றும் அதைச் சார்ந்த கட்டமைப்புகளை உருவாக்குவதற்கு பாதுகாப்புத் துறை நிலத்தை அளிப்பதற்கான கொள்கையை திருத்தம் செய்வதற்கான முன்மொழிவுக்கு ஒப்புதல் அளிக்கப்பட்டது. திருத்தப்பட்ட கொள்கையை அடுத்து, DoT -யிடம் IP-I ஆக பதிவு செய்துள்ள தொடர்பு சேவை உரிமதாரர்கள் மற்றும் கம்பெனிகள், பகிர்ந்து கொள்ளக் கூடிய தொலைத்தொடர்பு கோபுரங்கள் மற்றும் அவை சார்ந்த கட்டமைப்புகளை அமைப்பதற்கு, குத்தகை அடிப்படையில் பாதுகாப்புத் துறை நிலம் அளிக்கப்பட்டு, பாதுகாப்புத் துறை பகுதிகள் மற்றும் கண்டோன்மென்ட்டுகளில் அனுமதி அளிக்கப்படும். இதன் மூலம் கண்டோன்மென்ட்டுகள் மற்றும் ராணுவ நிலையங்கள் உள்ள பகுதிகளில் தொலைத் தொடர்பு சேவையின் தரம் மேம்படும்.
டிசம்பர் 16-ந் தேதி தேசிய வேளாண் மற்றும் உணவுப்பதப்படுத்துதல் உச்சி மாநாட்டில் விவசாயிகளிடையே பிரதமர் உரையாற்றுகிறார்

குஜராத் மாநிலத்தின் ஆனந்தில் டிசம்பர் 16-ந் தேதி காலை 11 மணிக்கு நடைபெறவிருக்கும் தேசிய வேளாண் மற்றும் உணவுப் பதப்படுத்துதல் உச்சி மாநாட்டில் நிறைவு அமர்வில் பிரதமர் திரு.நரேந்திர மோடி காணொலி வாயிலாக உரையாற்றுவார். இயற்கை வேளாண்மையில் கவனம் செலுத்தும் வகையில் உச்சிமாநாடு நடைபெறும். விவசாயிகளுக்கு இயற்கை வேளாண்மை முறைகள், அவற்றை பின்பற்றுவதால் ஏற்படும் பயன்கள் குறித்த அனைத்து தேவையான தகவல்களும் அளிக்கப்படும். விவசாயிகள் நலனுக்காக பிரதமரின் தொலைநோக்குப் அடிப்படையில் அரசு நடைபெற்று வருகிறது. உற்பத்தித் திறனை உறுதி செய்வதன் மூலம் விவசாயிகள் தங்களது வேளாண் ஆற்றலை அதிகப்படுத்த முடியும். வேளாண்மையை மாற்றி விவசாயிகளின் வருமானத்தை அதிகரிக்க அரசு பல்வேறு நடவடிக்கைகளை மேற்கொண்டுள்ளது. நீடித்த நடைமுறை, செலவு குறைப்பு, சந்தை அணுக்கம், விவசாயிகளுக்கு சிறந்த மதிப்பை வழங்குதல் ஆகிய முன்முயற்சிகளுக்கு ஆதரவு வழங்கும் முயற்சிகள் மேற்கொள்ளப்பட்டுள்ளன. ஜீரோ பட்ஜெட் இயற்கை விவசாயம். இடுபொருட்கள் கொள்முதல், வேளாண்மை செலவு குறித்த விவசாயிகளின் சார்பை குறைக்கும் முக்கிய கருவியாகும். தொழில்நுட்பங்கள் அடிப்படையிலான பாரம்பரிய அடிப்படையில் மண் வளத்தை அதிகரிக்க இது வகை செய்யும். நாட்டு பசுக்கள் அவற்றின் சாணம் மற்றும் சிறுநீர், நிலத்திற்கு தேவையான ஊட்டச்சத்து உரத்தை வழங்குகின்றன. தழை உரங்கள், உயிரி உரங்கள் ஆகிய பாரம்பரிய நடைமுறைகளை பின்பற்றுதல் அல்லது ஆண்டு முழுவதும், மிக குறைந்த தண்ணீர் கிடைக்கும் காலங்களிலும் மண்ணை பசுமையான தாவரங்களால் நிரப்புதல் ஆகியவை முதல் ஆண்டிலிருந்தே நீடித்த உற்பத்தியை உறுதி செய்யும். இயற்கை வேளாண்மையை கவனத்தில் கொண்டு, இந்த உத்திகளை விளக்கும் வகையில், நாடு முழுவதும் உள்ள விவசாயிகளுக்கு இந்தத் தகவலை வழங்க குஜராத் மாநில அரசு தேசிய வேளாண் மற்றும் உணவுப் பதப்படுத்துதல் உச்சி மாநாட்டுக்கு ஏற்பாடு செய்துள்ளது. டிசம்பர் 14-ந் தேதி முதல் 16-ந் தேதி வரை இந்த 3 நாள் உச்சிமாநாடு நடைபெறுகிறது. உச்சிமாநாட்டில், ஐசிஏஆர், கிருஷி அறிவியல் மையங்கள், வேளாண் தொழில்நுட்ப மேலாண்மை முகமை போன்ற மத்திய நிறுவனங்கள் வழியாக மாநிலங்களில் ஒளிபரப்பாகும் நிகழ்ச்சிகளை காணும் விவசாயிகள் தவிர நாடு முழுவதிலுமிருந்து 5,000-க்கும் மேற்பட்ட விவசாயிகள் கலந்து கொண்டுள்ளனர்.
பசவ ஜெயந்தியை முன்னிட்டு ஜெகத்குரு பசவேஸ்வராவிற்கு பிரதமர் மரியாதை

பசவ ஜெயந்தி என்னும் புனித நன்னாளான இன்று, ஜகத்குரு பசவேஸ்வராவிற்கு பிரதமர் திரு நரேந்திர மோடி மரியாதை செலுத்தியுள்ளார். கடந்த 2020-ஆம் ஆண்டு ஜெகத்குரு பசவேஸ்வரா பற்றி அவர் பேசி இருந்த உரையையும் பிரதமர் பகிர்ந்துள்ளார். “பசவ ஜெயந்தி என்னும் புனித நன்னாளில் ஜகத்குரு பசவேஸ்வராவிற்கு அஞ்சலி செலுத்துகிறேன். அவரது சிந்தனைகளும், லட்சியங்களும் உலகம் முழுவதும் உள்ள லட்சக்கணக்கான மக்களுக்கு ஆற்றல் அளிக்கிறது. கடந்த 2020-ஆம் ஆண்டு ஜகத்குரு பசவேஸ்வரா பற்றி நான் பேசிய உரையை பகிர்கிறேன்”, என்று பிரதமர் தமது சுட்டுரைச் செய்தியில் தெரிவித்துள்ளார்.
பிரெஞ்சு குடியரசின் அதிபரின் ராஜாங்க ஆலோசகர் திரு. பிலிப் எட்டியென் பிரதமருடன் சந்திப்பு

பிரெஞ்சு குடியரசின் அதிபரின் ராஜாங்க ஆலோசகர் திரு. பிலிப் எட்டியென் புது தில்லியில் இன்று பிரதமர் திரு. நரேந்திர மோடியை சந்தித்தார். இந்தியா பிரான்ஸ் இடையே பாதுகாப்பு மற்றும் ஏமம் ஆகிய துறைகள் உள்ளிட்ட துறைகளில் இரு நாடுகளின் உறவுகளை பலப்படுத்துவது குறித்து பிரதமருக்கு திரு. எட்டியென் விவரித்தார். 2017 ஆம் ஆண்டு பிரதமர் பிரான்ஸ் நாட்டிற்கு மேற்கொண்ட வெற்றிகரமான பயணம் குறித்து இனிமையாக நினைவு கூர்ந்தார். பாதுகாப்பும் ஏமமும் இந்தியா – பிரான்ஸ் நாடுகளுக்கிடையேயான தளத்தகை கூட்டாண்மையின் முக்கியமா இரு தூண்கள் என்று பிரதமர் குறிப்பிட்டார். அனைத்து துறைகளிலும் இரு தரப்பு பங்கேற்பு வளர்ந்து வருவது குறித்தும் பிரதமர் பாராட்டினார். அதிபர் மக்ரோன் விரைவில் இந்தியா வருவது குறித்தும் அவரை வரவேற்கத் தயாராக இருப்பதாகவும் பிரதமர் குறிப்பிட்டார்.
75-வது சுதந்திரதினத்தையொட்டி வாழ்த்து தெரிவித்த உலகத் தலைவர்களுக்கு பிரதமர் நன்றி தெரிவித்தார்

பிரதமர் திரு நரேந்திர மோடி, 75-வது சுதந்திர தினத்தையொட்டி நல்வாழ்த்துகளைத் தெரிவித்த உலகத்தலைவர்களுக்கு நன்றி தெரிவித்துக்கொண்டார். பூட்டான் பிரதமர் திரு. லியோன்சன் டுவிட்டரில் வெளியிட்டிருந்த வாழ்த்து செய்திக்கு, ‘’உங்களது வாழ்த்து செய்திக்கு நன்றி. பூட்டானுடனான நட்புறவையும், தனித்துவமான நம்பிக்கையான உறவுகளையும் அனைத்து இந்தியர்களும் மதிக்கின்றனர்’’என்று பிரதமர் கூறியுள்ளார். ஆஸ்திரேலிய பிரதமர் திரு. ஸ்காட் மோரிசனின் வாழ்த்துக்கு பிரதமர், ‘’ எனது நண்பரின் அன்பான வாழ்த்துக்கு நன்றி. இருநாட்டு மக்களுக்கிடையே வளர்ந்து வரும் உறவுகளின் அடிப்படையில், ஆஸ்திரேலியாவுடன் துடிப்புமிகு நட்புறவை இந்தியாவும் செழுமைப்படுத்துகிறது’’ என்று கூறியுள்ளார். இலங்கை பிரதமர் திரு. மகிந்தா ராஜபக்சேவின் வாழ்த்துக்கு, ‘’பிரதமர் மகிந்தா ராஜபக்சேவின் கனிவான வாழ்த்துக்கு நன்றி. இந்தியாவும், இலங்கையும் பழமையான கலாச்சார, ஆன்மீக, நாகரிக உறவுகள் நமது சிறந்த நட்புறவுக்கு அடிப்படை’’ என்று பிரதமர் கூறியுள்ளார். நேபாள பிரதமர் திரு சேர்பகதூர் தியூபாவின் வாழ்த்துக்கு நன்றி தெரிவித்துள்ள பிரதமர், ‘’ இந்தியா, நேபாள மக்கள், கலாச்சாரம், மொழி, மதம், குடும்ப இணைப்புகளை பகிர்ந்து கொள்கின்றனர்’’என்று தெரிவித்துள்ளார். ‘’ மாலத்தீவுகள் இந்தியாவின் மிகமுக்கியமான கடல்சார் நட்பு நாடு.இந்தோ–பசிபிக் பிராந்திய முன்னேற்றத்துக்கு இருநாடுகளும் பாடுபடும் என்று அந்நாட்டு அதிபர் திரு. இப்ராகிம் முகமது சோலிஹ் தெரிவித்த வாழ்த்துக்கு பிரதமர் நன்றி தெரிவித்துள்ளார். இலங்கை அதிபர் திரு. கோத்தபய ராஜபக்சேவின் வாழ்த்துக்கு நன்றி தெரிவித்துள்ள பிரதமர், அனைத்து துறைகளிலும், இந்தியா–இலங்கை ஆகிய இரு நாடுகளும் இணைந்து செயல்படுவதை எதிர்நோக்கியுள்ளதாகக் கூறியுள்ளார். நூற்றாண்டு காலமாக திகழ்ந்து வரும் விசேஷமான நட்பு இருநாடுகளுக்கும் இடையே வளர்ந்து வருவதாக மொரீசியஸ் பிரதமர் திரு. பிரவிந்த் ஜூகனாத்துக்கு நன்றி தெரிவித்து பிரதமர் கூறியுள்ளார். இஸ்ரேல் பிரதமர் திரு. நப்தாலி பென்னட் தெரிவித்துள்ள வாழ்த்துக்கு நன்றி தெரிவித்துள்ள பிரதமர் ‘’ நமது அரசுகள் மற்றும் நண்பர்கள் இடையே நட்புறவை வலுப்படுத்துவதை எதிர்பார்த்துள்ளோம். இந்தியா–இஸ்ரேல் கூட்டுறவு ஒத்துழைப்பை ஒருங்கிணைக்கவும் பாடுபடுவோம்’’ என்று தெரிவித்துள்ளார்.